Jak

Jak (Bos grunniens) je vrsta krupnog goveda, koja može uključujući grbu na leđima da dostigne visinu od 1.8 m, a težinu od 1000 kg. Telo mu je pokriveno dugom, gustom dlakom, koja viseći resasto sa boka seže do članaka. Živi na visoravnima Tibeta i Sečuana (Kina) i u Indiji, na nadmorskim visinama od preko 4000 m. Staništa vrste su planine, travna vegetacija, tundra, jezera i jezerski ekosistemi i pustinje. Ugroženost Ova vrsta se smatra ranjivom u pogledu ugroženosti vrste od izumiranja. Domaći jak Jak je odomaćen već vekovima, mada još uvek u zabačenim, nepristupačnim oblastima žive divlji primerci. Iako postoje bitne razlike u veličini između domaće i divlje pasmine, nema nikakvih poteškoća u njihovom uzajamnom parenju. Domaći jak se koristi za jahanje i kao tegleća životinja. Od njega se dobija koža, mleko i meso; od dugih dlaka se prave konopci, a od isušenog đubreta ogrev. Reference Literatura http://www.iucnredlist.org/apps/redlist/details/2892/0 Arhivirano 2012-07-13 na Wayback Machine-u